               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.10.2018
            COM(2018) 669 final
            2018/0340(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της τρίτης δόσης για το 2018

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Η πρόταση αφορά σχέδιο απόφασης του Συμβουλίου για την 3η δόση των χρηματοδοτικών συνεισφορών στο Ευρωπαϊκό Ταμείο Ανάπτυξης (ΕΤΑ) που πρέπει να καταβάλουν τα κράτη μέλη το 2018.

                  Η διαχείριση του 11ου ΕΤΑ και των άλλων κονδυλίων του ΕΤΑ που είναι ακόμη ανοικτά (δηλ. του 8ου, του 9ου και του 10ου ΕΤΑ) γίνεται σύμφωνα με τους ακόλουθους κανόνες:

                  - την τρέχουσα συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου (εφεξής η «συμφωνία εταιρικής σχέσης ΑΚΕ-ΕΕ»), όπως τροποποιήθηκε τελευταία
                     1
                  ,

                  - την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                     2
                   (εφεξής «η εσωτερική συμφωνία για το 11ο ΕΤΑ),

                  - τον κανονισμό (ΕΕ) 2015/323 του Συμβουλίου σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης
                     3
                   (εφεξής «ο δημοσιονομικός κανονισμός του 11ου ΕΤΑ»).

                  Τα προαναφερόμενα έγγραφα περιέχουν τις πολυετείς δεσμεύσεις των κρατών μελών να υποστηρίξουν οικονομικά το ταμείο του ΕΤΑ. Ο δημοσιονομικός κανονισμός του 11ου ΕΤΑ προβλέπει τακτικές συνεισφορές των κρατών μελών στο ταμείο του ΕΤΑ σύμφωνα με προκαθορισμένες οικονομικές δεσμεύσεις. Οι τακτικές συνεισφορές πραγματοποιούνται βάσει τεχνικών αποφάσεων του Συμβουλίου στις οποίες αποτυπώνεται η εκτέλεση των οικονομικών δεσμεύσεων που έχουν αποφασισθεί προηγουμένως.

                  Ορισμένες επικεφαλίδες της αιτιολογικής έκθεσης δεν έχουν, επομένως, εφαρμογή στις προσκλήσεις για καταβολή τακτικών συνεισφορών, όπως η παρούσα.

               •Συνέπεια με τις ισχύουσες διατάξεις στον τομέα πολιτικής

                  Ανατρέξτε στο σημείο 1. Αιτιολόγηση και στόχοι της πρότασης.

               •Συνέπεια με άλλες πολιτικές της Ένωσης

                  Ανατρέξτε στο σημείο 1. Αιτιολόγηση και στόχοι της πρότασης.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Άρθρο 7 της εσωτερικής συμφωνίας
                     4
                  · οι συνεισφορές των κρατών μελών στο πλαίσιο του 11ου ΕΤΑ πρέπει να εγκρίνονται με απόφαση του Συμβουλίου η οποία εκδίδεται με ειδική πλειοψηφία.

                  Σύμφωνα με το άρθρο 21 παράγραφος 7 του δημοσιονομικού κανονισμού του 11ου ΕΤΑ, το ποσό που τελεί υπό τη διαχείριση της Επιτροπής και το ποσό που τελεί υπό τη διαχείριση της Ευρωπαϊκής Τράπεζας Επενδύσεων (ΕΤΕπ) προσδιορίζονται χωριστά.

                  Σύμφωνα με το άρθρο 52 του δημοσιονομικού κανονισμού του 11ου ΕΤΑ, η ΕΤΕπ ανακοίνωσε στην Επιτροπή τις επικαιροποιημένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

                  Σύμφωνα με το άρθρο 22 παράγραφος 1 του δημοσιονομικού κανονισμού του 11ου ΕΤΑ, οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ, το ένα μετά το άλλο. Όσον αφορά την Επιτροπή, δεδομένου ότι όλα τα ποσά από προηγούμενα ΕΤΑ έχουν εξαντληθεί, οι προσκλήσεις για καταβολή συνεισφορών στην παρούσα πρόταση αφορούν τα ποσά του 11ου ΕΤΑ.

                  Σύμφωνα με το άρθρο 21 παράγραφος 5 του δημοσιονομικού κανονισμού του 11ου ΕΤΑ, το Συμβούλιο αποφασίζει σχετικά με την παρούσα πρόταση το αργότερο εντός 21 ημερολογιακών ημερών από την υποβολή της πρότασης της Επιτροπής.

                  Το άρθρο 23 παράγραφος 1 του δημοσιονομικού κανονισμού του 11ου ΕΤΑ προβλέπει ότι, εάν οι δόσεις συνεισφορών που καθίστανται απαιτητές δεν καταβληθούν από κράτος μέλος εντός της καθοριζόμενης προθεσμίας, το εν λόγω κράτος μέλος υποχρεούται σε καταβολή τόκων επί του μη καταβληθέντος ποσού. Οι λεπτομέρειες πληρωμής των τόκων διευκρινίζονται στο ίδιο άρθρο.

               •Επικουρικότητα (σε περίπτωση μη αποκλειστικής αρμοδιότητας)

                  Ανατρέξτε στο σημείο 1. Αιτιολόγηση και στόχοι της πρότασης.

               •Αναλογικότητα

                  Ανατρέξτε στο σημείο 1. Αιτιολόγηση και στόχοι της πρότασης.

               •Επιλογή της νομικής πράξης

                  Ανατρέξτε στο σημείο 1. Αιτιολόγηση και στόχοι της πρότασης.

               2018/0340 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της τρίτης δόσης για το 2018

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                  5
                (εφεξής «η εσωτερική συμφωνία»), και ιδίως το άρθρο 7 παράγραφος 2,

               Έχοντας υπόψη τον κανονισμό (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11o Ευρωπαϊκό Ταμείο Ανάπτυξης (εφεξής «ο δημοσιονομικός κανονισμός του 11ου ΕΤΑ»)
                  6
               , και ιδίως το άρθρο 21 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με τη διαδικασία που προβλέπεται στο άρθρο 21 παράγραφος 5 του δημοσιονομικού κανονισμού του 11ου ΕΤΑ, η Επιτροπή υποβάλλει έως τις 10 Οκτωβρίου 2018 πρόταση στην οποία προσδιορίζονται α) το ποσό της τρίτης δόσης της συνεισφοράς για το 2018, β) αναθεωρημένο ετήσιο ποσό της συνεισφοράς για το έτος 2018, σε περιπτώσεις στις οποίες το ποσό παρεκκλίνει από τις πραγματικές ανάγκες.

               (2)Σύμφωνα με το άρθρο 52 του δημοσιονομικού κανονισμού του 11ου ΕΤΑ, η Ευρωπαϊκή Τράπεζα Επενδύσεων ανακοίνωσε στην Επιτροπή τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

               (3)Το άρθρο 22 παράγραφος 1 του δημοσιονομικού κανονισμού του 11ου ΕΤΑ ορίζει ότι οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ. Συνεπώς, θα πρέπει να γίνει πρόσκληση για ποσά του 11ου ΕΤΑ για τη μεταφορά κεφαλαίων προς την Ευρωπαϊκή Επιτροπή.

               (4)Δυνάμει της απόφασης (ΕΕ) 2018/965, το Συμβούλιο εξέδωσε στις 9 Ιουλίου 2018, βάσει προτάσεως της Ευρωπαϊκής Επιτροπής, την απόφαση να καθοριστεί το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2018 σε 4 250 000 000 EUR για την Ευρωπαϊκή Επιτροπή και σε 250 000 000 EUR για την Ευρωπαϊκή Τράπεζα Επενδύσεων
                  7
               .

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Οι μεμονωμένες συνεισφορές προς το Ευρωπαϊκό Ταμείο Ανάπτυξης που πρέπει να καταβληθούν από τα κράτη μέλη στην Ευρωπαϊκή Επιτροπή και την Ευρωπαϊκή Τράπεζα Επενδύσεων ως τρίτη δόση για το 2018 καθορίζονται στον πίνακα του παραρτήματος της παρούσας απόφασης.

               Άρθρο 2

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 317 της 15.12.2000, σ. 3

                     (2)

                        ΕΕ L 210 της 6.8.2013, σ. 1

                     (3)

                        ΕΕ L 58 της 3.3.2015, σ. 17-38

                     (4)

                        Εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης.

                     (5)

                        ΕΕ L 210 της 6.8.2013, σ. 1

                     (6)

                        ΕΕ L 58 της 3.3.2015, σ. 17-38

                     (7)

                        ΕΕ L 172 της 9.7.2018, σ. 4-5.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.10.2018
            COM(2018) 669 final
            ΠΑΡΑΡΤΗΜΑ
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της τρίτης δόσης για το 2018

               ΠΑΡΑΡΤΗΜΑ

                        ΚΡΑΤΗ ΜΕΛΗ

                        Κλείδα 10ου ΕΤΑ %

                        Κλείδα 11ου ΕΤΑ %

                        3η δόση 2018 (EUR)

                        Σύνολο

                        Επιτροπή

                        ΕΤΕπ

                        11ο ΕΤΑ

                        10ο ΕΤΑ

                        ΒΕΛΓΙΟ

                        3,53

                        3,24927

                        29.243.430,00

                        0,00

                        29.243.430,00

                        ΒΟΥΛΓΑΡΙΑ

                        0,14

                        0,21853

                        1.966.770,00

                        0,00

                        1.966.770,00

                        ΤΣΕΧΙΚΗ ΔΗΜΟΚΡΑΤΙΑ

                        0,51

                        0,79745

                        7.177.050,00

                        0,00

                        7.177.050,00

                        ΔΑΝΙΑ

                        2,00

                        1,98045

                        17.824.050,00

                        0,00

                        17.824.050,00

                        ΓΕΡΜΑΝΙΑ

                        20,50

                        20,57980

                        185.218.200,00

                        0,00

                        185.218.200,00

                        ΕΣΘΟΝΙΑ

                        0,05

                        0,08635

                        777.150,00

                        0,00

                        777.150,00

                        ΙΡΛΑΝΔΙΑ

                        0,91

                        0,94006

                        8.460.540,00

                        0,00

                        8.460.540,00

                        ΕΛΛΑΔΑ

                        1,47

                        1,50735

                        13.566.150,00

                        0,00

                        13.566.150,00

                        ΙΣΠΑΝΙΑ

                        7,85

                        7,93248

                        71.392.320,00

                        0,00

                        71.392.320,00

                        ΓΑΛΛΙΑ

                        19,55

                        17,81269

                        160.314.210,00

                        0,00

                        160.314.210,00

                        ΚΡΟΑΤΙΑ

                        0,00

                        0,22518

                        2.026.620,00

                        0,00

                        2.026.620,00

                        ΙΤΑΛΙΑ

                        12,86

                        12,53009

                        112.770.810,00

                        0,00

                        112.770.810,00

                        ΚΥΠΡΟΣ

                        0,09

                        0,11162

                        1.004.580,00

                        0,00

                        1.004.580,00

                        ΛΕΤΟΝΙΑ

                        0,07

                        0,11612

                        1.045.080,00

                        0,00

                        1.045.080,00

                        ΛΙΘΟΥΑΝΙΑ

                        0,12

                        0,18077

                        1.626.930,00

                        0,00

                        1.626.930,00

                        ΛΟΥΞΕΜΒΟΥΡΓΟ

                        0,27

                        0,25509

                        2.295.810,00

                        0,00

                        2.295.810,00

                        ΟΥΓΓΑΡΙΑ

                        0,55

                        0,61456

                        5.531.040,00

                        0,00

                        5.531.040,00

                        ΜΑΛΤΑ

                        0,03

                        0,03801

                        342.090,00

                        0,00

                        342.090,00

                        ΚΑΤΩ ΧΩΡΕΣ

                        4,85

                        4,77678

                        42.991.020,00

                        0,00

                        42.991.020,00

                        ΑΥΣΤΡΙΑ

                        2,41

                        2,39757

                        21.578.130,00

                        0,00

                        21.578.130,00

                        ΠΟΛΩΝΙΑ

                        1,30

                        2,00734

                        18.066.060,00

                        0,00

                        18.066.060,00

                        ΠΟΡΤΟΓΑΛΙΑ

                        1,15

                        1,19679

                        10.771.110,00

                        0,00

                        10.771.110,00

                        ΡΟΥΜΑΝΙΑ

                        0,37

                        0,71815

                        6.463.350,00

                        0,00

                        6.463.350,00

                        ΣΛΟΒΕΝΙΑ

                        0,18

                        0,22452

                        2.020.680,00

                        0,00

                        2.020.680,00

                        ΣΛΟΒΑΚΙΑ

                        0,21

                        0,37616

                        3.385.440,00

                        0,00

                        3.385.440,00

                        ΦΙΝΛΑΝΔΙΑ

                        1,47

                        1,50909

                        13.581.810,00

                        0,00

                        13.581.810,00

                        ΣΟΥΗΔΙΑ

                        2,74

                        2,93911

                        26.451.990,00

                        0,00

                        26.451.990,00

                        ΗΝΩΜΕΝΟ ΒΑΣΙΛΕΙΟ

                        14,82

                        14,67862

                        132.107.580,00

                        0,00

                        132.107.580,00

                        ΣΥΝΟΛΟ ΕΕ-28

                        100,00

                        100,00

                        900.000.000,00

                        0,00

                        900.000.000,00


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.10.2018
            COM(2018) 682 final
            2018/0351(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ(Omnibus II)
            (Κείμενο που παρουσιάζει ενδιαφέρον για τον ΕΟΧ)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ, προκειμένου να ενσωματωθεί η οδηγία 2014/51/ΕΕ όσον αφορά τις εξουσίες της Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων) και της Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών)
                  1
               .

               Οι προσαρμογές που περιλαμβάνονται στο επισυναπτόμενο σχέδιο απόφασης της Μεικτής Επιτροπής του ΕΟΧ υπερβαίνουν ό,τι μπορεί να θεωρηθεί ως απλή τεχνική προσαρμογή κατά την έννοια του κανονισμού αριθ. 2894/94 του Συμβουλίου. Συνεπώς, θέση της Ένωσης πρέπει να καθοριστεί από το Συμβούλιο.

               •Συνέπεια με τις ισχύουσες διατάξεις στον τομέα πολιτικής

               Το συνημμένο σχέδιο απόφασης της Μεικτής Επιτροπής του ΕΟΧ επεκτείνει την ήδη υφιστάμενη πολιτική της ΕΕ στα κράτη ΕΖΕΣ του ΕΟΧ (Νορβηγία, Ισλανδία και Λιχτενστάιν).

               •Συνέπεια με άλλες πολιτικές της Ένωσης

               Η επέκταση του κεκτημένου της ΕΕ στα κράτη ΕΖΕΣ του ΕΟΧ, με την ενσωμάτωσή του στη συμφωνία ΕΟΧ, πραγματοποιείται σύμφωνα με τους στόχους και τις αρχές της εν λόγω συμφωνίας, με στόχο την επίτευξη ενός δυναμικού και ομοιογενούς Ευρωπαϊκού Οικονομικού Χώρου, με βάση κοινούς κανόνες και ισότιμους όρους ανταγωνισμού.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομοθεσία που πρέπει να ενσωματωθεί στη συμφωνία ΕΟΧ βασίζεται στα άρθρα 50, 53, 62 και 114 της Συνθήκης για τη λειτουργία της Ευρωπαϊκής Ένωσης.

               Το άρθρο 1 παράγραφος 3 του κανονισμού (ΕΚ) αριθ. 2894/94
                  2
                του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι το Συμβούλιο καθορίζει τη θέση που πρέπει να ληφθεί εξ ονόματος της Ένωσης όσον αφορά τις αποφάσεις αυτές, κατόπιν πρότασης της Επιτροπής.

               Η ΕΥΕΔ, σε συνεργασία με τις υπηρεσίες της Επιτροπής, υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η ΕΥΕΔ ελπίζει ότι θα μπορέσει να το υποβάλει στη Μεικτή Επιτροπή του ΕΟΧ το συντομότερο δυνατό.

               •Επικουρικότητα (σε περίπτωση μη αποκλειστικής αρμοδιότητας)

               Η πρόταση συνάδει με την αρχή της επικουρικότητας για τον ακόλουθο λόγο.

               Ο στόχος της παρούσας πρότασης, δηλαδή η διασφάλιση της ομοιογένειας της εσωτερικής αγοράς, δεν μπορεί να υλοποιηθεί επαρκώς από τα κράτη μέλη και δύναται, συνεπώς, λόγω των αποτελεσμάτων, να επιτευχθεί καλύτερα σε ενωσιακό επίπεδο.

                  Η διαδικασία ενσωμάτωσης του κεκτημένου της ΕΕ στη συμφωνία ΕΟΧ πραγματοποιείται σύμφωνα με τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, που επιβεβαιώνει την υιοθετηθείσα προσέγγιση.

               •Αναλογικότητα

                  Σύμφωνα με την αρχή της αναλογικότητας, η παρούσα πρόταση δεν υπερβαίνει τα αναγκαία όρια για την επίτευξη αυτού του στόχου.

               •Επιλογή της νομικής πράξης

               Σύμφωνα με το άρθρο 98 της συμφωνίας ΕΟΧ, η πράξη που επιλέγεται είναι η απόφαση της Μεικτής Επιτροπής του ΕΟΧ. Η Μεικτή Επιτροπή του ΕΟΧ διασφαλίζει την αποτελεσματική εφαρμογή και λειτουργία της συμφωνίας ΕΟΧ. Για τον σκοπό αυτό, λαμβάνει αποφάσεις στις περιπτώσεις που προβλέπονται στη συμφωνία ΕΟΧ.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               Άνευ αντικείμενου

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Δεν αναμένονται δημοσιονομικές επιπτώσεις ως αποτέλεσμα της ενσωμάτωσης της προαναφερόμενης πράξης στη συμφωνία ΕΟΧ.

               5.ΛΟΙΠΑ ΣΤΟΙΧΕΙΑ

               Άνευ αντικείμενου

               2018/0351 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ όσον αφορά τροποποίηση του
                  παραρτήματος IX (Χρηματοπιστωτικές υπηρεσίες) της συμφωνίας ΕΟΧ

                  (Omnibus II)

               (Κείμενο που παρουσιάζει ενδιαφέρον για τον ΕΟΧ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 50, 53, 62 και 114, σε συνδυασμό με το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  3
               , και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  4
                («η συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ δύναται να αποφασίσει να τροποποιήσει, μεταξύ άλλων, το παράρτημα IX της συμφωνίας ΕΟΧ που περιλαμβάνει διατάξεις σχετικά με τις χρηματοπιστωτικές υπηρεσίες.

               (3)Η οδηγία 2014/51/ΕΕ του Ευρωπαϊκού Κοινοβουλίου και του Συμβουλίου
                  5
                πρέπει να ενσωματωθεί στη συμφωνία ΕΟΧ.

               (4)Επομένως, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως.

               (5)Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, ως εκ τούτου, να βασιστεί στο συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει από την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Οδηγία 2014/51/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την τροποποίηση των οδηγιών 2003/71/ΕΚ και 2009/138/ΕΚ, και των κανονισμών (ΕΚ) αριθ. 1060/2009, (ΕΕ) αριθ. 1094/2010 και (ΕΕ) αριθ. 1095/2010, όσον αφορά τις εξουσίες της Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων) και της Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), ΕΕ L 153 της 22.5.2014, σ. 1.

                     (2)

                        ΕΕ L 305 της 30.11.1994, σ. 6-8.

                     (3)

                        ΕΕ L 305 της 30.11.1994, σ. 6.

                     (4)

                        ΕΕ L 1 της 3.1.1994, σ. 3.

                     (5)

                        Οδηγία 2014/51/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την τροποποίηση των οδηγιών 2003/71/ΕΚ και 2009/138/ΕΚ, και των κανονισμών (ΕΚ) αριθ. 1060/2009, (ΕΕ) αριθ. 1094/2010 και (ΕΕ) αριθ. 1095/2010, όσον αφορά τις εξουσίες της Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων) και της Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), ΕΕ L 153 της 22.5.2014, σ. 1.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.10.2018
            COM(2018) 682 final
            ΠΑΡΑΡΤΗΜΑ
            στην
            πρόταση απόφασης του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ(OMNIBUS II)

               ΠΑΡΑΡΤΗΜΑ

                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
                  αριθ.

               της

               για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία ΕΟΧ»), και ιδίως το άρθρο 98,

               Εκτιμώντας τα ακόλουθα:

               (1)Η οδηγία 2014/51/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την τροποποίηση των οδηγιών 2003/71/ΕΚ και 2009/138/ΕΚ, και των κανονισμών (ΕΚ) αριθ. 1060/2009, (ΕΕ) αριθ. 1094/2010 και (ΕΕ) αριθ. 1095/2010, όσον αφορά τις εξουσίες της Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων) και της Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών)
                  1
                πρέπει να ενσωματωθεί στη συμφωνία ΕΟΧ.

               (2)Επομένως, το παράρτημα IX της συμφωνίας ΕΟΧ θα πρέπει να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το παράρτημα IX της συμφωνίας ΕΟΧ τροποποιείται ως εξής:

               1.Το σημείο 1 (οδηγία 2009/138/ΕΚ του Ευρωπαϊκού Κοινοβουλίου και του Συμβουλίου) τροποποιείται ως εξής:

               i)προστίθεται η ακόλουθη περίπτωση:

               «-32014 L 0051: Οδηγία 2014/51/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 (ΕΕ L 153 της 22.5.2014, σ. 1).»·

               ii)προστίθενται οι ακόλουθες προσαρμογές:

               «ια)Οι παραπομπές της οδηγίας στις εξουσίες της EIOPA δυνάμει των άρθρων 18 και 19 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου νοούνται, στις περιπτώσεις που προβλέπονται στο σημείο 31η του παρόντος παραρτήματος και σύμφωνα με αυτό, ως παραπομπές στις εξουσίες της Εποπτεύουσας Αρχής της ΕΖΕΣ όσον αφορά τα κράτη της ΕΖΕΣ.

               ιβ)Στο άρθρο 52 παράγραφος 3 και στο άρθρο 77στ παράγραφος 1, η φράση «, στην Εποπτεύουσα Αρχή της ΕΖΕΣ, στη Μόνιμη Επιτροπή των κρατών της ΕΖΕΣ» παρεμβάλλεται μετά τη φράση «στο Συμβούλιο».

               ιγ)Στο άρθρο 65α, η φράση «ή, κατά περίπτωση, την Εποπτεύουσα Αρχή της ΕΖΕΣ» παρεμβάλλεται μετά τη λέξη «EIOPA».

               ιδ)Στο άρθρο 70, οι αναφορές στις «κεντρικές τράπεζες του Ευρωπαϊκού Συστήματος Κεντρικών Τραπεζών (ΕΣΚΤ)» και στις «κεντρικές τράπεζες του ΕΣΚΤ» νοείται ότι περιλαμβάνουν, πέραν της έννοιας που έχουν στην οδηγία, τις εθνικές κεντρικές τράπεζες των κρατών της ΕΖΕΣ.

                ιε)Στο άρθρο 138 παράγραφος 4, όσον αφορά τα κράτη της ΕΖΕΣ, η λέξη «EIOPA» αντικαθίσταται από τη φράση «Εποπτεύουσα Αρχή της ΕΖΕΣ» και η φράση «όπως διαπιστώνει η EIOPA» αντικαθίσταται από τη φράση «όπως διαπιστώνει η Εποπτεύουσα Αρχή της ΕΖΕΣ βάσει των σχεδίων που εκπονεί η EIOPA».

               ιστ)Οι πληροφορίες που προέρχονται από τα κράτη της ΕΖΕΣ δεν ανταλλάσσονται από την EIOPA στο πλαίσιο συμφωνιών συνεργασίας που έχουν συναφθεί με τρίτη χώρα ή τις αρχές της, σύμφωνα με το άρθρο 172 παράγραφος 4 στοιχείο ε) ή το άρθρο 260 παράγραφος 5 στοιχείο ε), χωρίς τη ρητή συγκατάθεση των αρχών που τις δημοσιοποίησαν και, κατά περίπτωση, μόνο για τους σκοπούς για τους οποίους οι αρχές αυτές δίνουν τη συγκατάθεσή τους.

               ιζ)Στο άρθρο 308β παράγραφος 15, όσον αφορά τα κράτη της ΕΖΕΣ, η φράση «στις 23 Μαΐου 2014» αντικαθίσταται από τη φράση «κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. .../... της ... [παρούσα απόφαση]».».

               2.Στο σημείο 29β (Οδηγία 2003/71/ΕΚ του Ευρωπαϊκού Κοινοβουλίου και του Συμβουλίου), στο σημείο 31εβ (Κανονισμός (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου) και στο σημείο 31θ (Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:

               «-32014 L 0051: Οδηγία 2014/51/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 (ΕΕ L 153 της 22.5.2014, σ. 1).»

               3.Στο σημείο 31η (Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:

               «, όπως τροποποιήθηκε με:

               -32014 L 0051: Οδηγία 2014/51/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 (ΕΕ L 153 της 22.5.2014, σ. 1).»

               Άρθρο 2

               Τα κείμενα της οδηγίας 2014/51/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 3

               Η παρούσα απόφαση αρχίζει να ισχύει στις/την […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.

                  2Άρθρο 4

               Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες,

                     Για τη Μεικτή Επιτροπή του ΕΟΧ

                     Ο Πρόεδρος

                     Οι Γραμματείς
                     της Μεικτής Επιτροπής του ΕΟΧ

                     (1)

                        ΕΕ L 153 της 22.5.2014, σ. 1.

                     (2)
                  *
                        [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.10.2018
            COM(2018) 731 final
            2018/0379(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην τριακοστή όγδοη συνεδρίαση της μόνιμης επιτροπής της σύμβασης περί διατηρήσεως της άγριας ζωής και του φυσικού περιβάλλοντος της Ευρώπης όσον αφορά τροποποιήσεις των προσαρτημάτων II και ΙΙΙ

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που θα ληφθεί εξ ονόματος της Ένωσης εν όψει της τριακοστής όγδοης ετήσιας συνεδρίασης της μόνιμης επιτροπής της σύμβασης περί διατηρήσεως της άγριας ζωής και του φυσικού περιβάλλοντος της Ευρώπης, στο Στρασβούργο της Γαλλίας, στις 27-30 Νοεμβρίου 2018, σε σχέση με την προβλεπόμενη έκδοση απόφασης της μόνιμης επιτροπής σχετικά με δύο τροποποιήσεις του προσαρτήματος ΙΙ και του προσαρτήματος ΙΙΙ της σύμβασης.

               2.Πλαίσιο της πρότασης

               2.1.Σύμβαση περί της διατηρήσεως των αποδημητικών ειδών που ανήκουν στην άγρια πανίδα

               Η σύμβαση του 1979 περί διατηρήσεως της άγριας ζωής και του φυσικού περιβάλλοντος της Ευρώπης (σύμβαση της Βέρνης) («η συμφωνία») αποσκοπεί στη διατήρηση της ευρωπαϊκής άγριας χλωρίδας και πανίδας και των φυσικών οικοτόπων τους, ιδίως εκείνων για τη διατήρηση των οποίων απαιτείται συνεργασία μεταξύ περισσοτέρων του ενός κρατών. Πρόκειται για διακυβερνητική συνθήκη, η οποία συνήφθη υπό την αιγίδα του Συμβουλίου της Ευρώπης. Η συμφωνία άρχισε να ισχύει την 1η Ιουνίου 1982. Η Ευρωπαϊκή Κοινότητα αποτελεί συμβαλλόμενο μέρος της εν λόγω συμφωνίας από την 1η Σεπτεμβρίου 1982
                  1
               . Σήμερα τα συμβαλλόμενα μέρη της συμφωνίας είναι 51, συμπεριλαμβανομένων όλων των κρατών μελών της ΕΕ.

               2.2.Η μόνιμη επιτροπή

               Η μόνιμη επιτροπή είναι το όργανο λήψης αποφάσεων της σύμβασης και είναι αρμόδια για την αξιολόγηση της κατάστασης διατήρησης των ειδών και, κατά συνέπεια, για την επανεξέταση της καταχώρισής τους στα προσαρτήματα της σύμβασης. Οι αρμοδιότητές της απαριθμούνται στα άρθρα 13 έως 15 της συμφωνίας. Η μόνιμη επιτροπή συνεδριάζει τουλάχιστον κάθε δύο χρόνια, καθώς και κάθε φορά που το ζητά η πλειοψηφία των συμβαλλομένων μερών. Έχει επικρατήσει η μόνιμη επιτροπή να συνεδριάζει ετησίως.

               Η θέση της Ένωσης όσον αφορά τροποποιήσεις των προσαρτημάτων καθορίζεται με απόφαση του Συμβουλίου, βάσει πρότασης της Επιτροπής.

               2.3.Η προβλεπόμενη πράξη της μόνιμης επιτροπής

               Στις 27-30 Νοεμβρίου 2018, η τριακοστή όγδοη ετήσια συνεδρίαση της μόνιμης επιτροπής της συμφωνίας, στο Στρασβούργο της Γαλλίας, αναμένεται να εκδώσει απόφαση σχετικά με δύο τροποποιήσεις του προσαρτήματος ΙΙ και του προσαρτήματος ΙΙΙ της συμφωνίας («η προβλεπόμενη πράξη»).

               Σύμφωνα με το άρθρο 17 της συμφωνίας, οι τροποποιήσεις των προσαρτημάτων αποφασίζονται με πλειοψηφία δύο τρίτων των συμβαλλομένων μερών. Τίθενται σε ισχύ για όλα τα συμβαλλόμενα μέρη τρεις μήνες μετά την έγκρισή τους από τη μόνιμη επιτροπή, εκτός αν το ένα τρίτο των συμβαλλομένων μερών κοινοποιήσει αντιρρήσεις. Κάθε τροποποίηση τίθεται σε ισχύ για τα συμβαλλόμενα μέρη που δεν έχουν κοινοποιήσει αντιρρήσεις.

               Σκοπός της προβλεπόμενης πράξης είναι η τροποποίηση του προσαρτήματος ΙΙ και του προσαρτήματος ΙΙΙ της συμφωνίας, όπως προβλέπεται στο άρθρο 17 της συμφωνίας.

               3.Η θέση που πρέπει να ληφθεί εξ ονόματος της Ένωσης

               Έχουν προταθεί οι ακόλουθες δύο τροποποιήσεις των προσαρτημάτων της συμφωνίας.

               1) Η Ελβετία πρότεινε να μειωθεί το επίπεδο προστασίας του λύκου (Canis lupus) με τη μεταφορά του είδους αυτού από το προσάρτημα ΙΙ (αυστηρά προστατευόμενα είδη πανίδας) στο προσάρτημα ΙΙΙ (προστατευόμενα είδη πανίδας — δυνατότητα ρύθμισης).

               Ο λόγος τον οποίο επικαλείται η Ελβετία για την πρότασή της έγκειται στο ότι ο αριθμός των λύκων στην Ευρώπη έχει αυξηθεί σημαντικά από την έναρξη ισχύος της σύμβασης και ότι, ως εκ τούτου, το είδος αυτό δεν χρειάζεται πλέον αυστηρό επίπεδο προστασίας. Η τροποποίηση αυτή θα καταστήσει δυνατή τη διαχείριση και τον έλεγχο των λύκων (και μέσω της θήρας), χωρίς να χρειάζεται η πρόβλεψη εξαιρέσεων σύμφωνα με το άρθρο 9 της σύμβασης. Συνεπώς, το επίπεδο προστασίας θα μειωθεί για όλους τους πληθυσμούς λύκων σε όλα τα εδάφη που καλύπτονται από τα συμβαλλόμενα μέρη της σύμβασης, ανεξαρτήτως της κατάστασης διατήρησης και των τάσεων του πληθυσμού τους. Η πρόταση της Ελβετίας θα οδηγήσει ουσιαστικά σ’ αυτόν τον ελάχιστο κοινό παρονομαστή για τη διατήρηση των πληθυσμών λύκων σε ολόκληρη την Ευρώπη και δεν συνάδει με το ισχύον νομικό καθεστώς προστασίας του λύκου βάσει της οδηγίας για τους οικοτόπους.

               Σύμφωνα με πρόσφατη μελέτη
                  2
               , από τους εννέα κυρίως διασυνοριακούς πληθυσμούς λύκων στην Ένωση και στις γειτονικές της χώρες, μόνο τρεις χαρακτηρίζονται ως «περιορισμένης ανησυχίας», ενώ οι έξι χαρακτηρίζονται «ευάλωτοι» ή «σχεδόν απειλούμενοι». Ο πληθυσμός των δυτικοκεντρικών Άλπεων, που καλύπτει την Ελβετία, χαρακτηρίζεται «ευάλωτος» στον κόκκινο κατάλογο της Διεθνούς Ένωσης για τη Διατήρηση της Φύσης (IUCN).

               Αν και αναγνωρίζονται οι προκλήσεις που προκύπτουν για τη συνύπαρξη λύκων και ανθρώπων από την αύξηση του αριθμού και της ακτίνας εξάπλωσης των λύκων, ωστόσο η υποβληθείσα πρόταση της Ελβετίας για μείωση της προστασίας του λύκου σε ολόκληρη την Ευρώπη δεν δικαιολογείται ούτε από επιστημονική άποψη ούτε από την άποψη της διατήρησης των ειδών.

               Κάθε πρόταση μεταβολής του νομικού καθεστώτος προστασίας του λύκου στην Ευρώπη θα πρέπει να βασίζεται σε πλήρη εκτίμηση των επιπτώσεών της για την κατάσταση διατήρησης του λύκου σε ολόκληρη την Ευρώπη. Οι διαθέσιμες πληροφορίες δείχνουν ότι στα περισσότερα κράτη μέλη της ΕΕ, και ιδίως σε εκείνα στα οποία ο λύκος προστατεύεται αυστηρά, το είδος εξακολουθεί να βρίσκεται σε δυσμενή κατάσταση διατήρησης.

               Επιπλέον, το 2019 τα κράτη μέλη της ΕΕ θα υποβάλουν επικαιροποιημένες εκθέσεις σχετικά με την κατάσταση διατήρησης του λύκου, όπως απαιτείται από το άρθρο 17 της οδηγίας για τους οικοτόπους. Συνεπώς, η Ένωση θα πρέπει να αναβάλει τη λήψη θέσης σχετικά με την εν λόγω πρόταση τροποποίησης μέχρι να καταστούν διαθέσιμες οι εν λόγω πληροφορίες.

               2) Η Νορβηγία υπέβαλε πρόταση να μεταφερθεί η ασπρομαγουλόχηνα (Branta leucopsis) από το προσάρτημα ΙΙ (αυστηρά προστατευόμενα είδη πανίδας) στο προσάρτημα ΙΙΙ (προστατευόμενα είδη πανίδας — δυνατότητα ρύθμισης).  Ο λόγος που προβάλλεται για την υποστήριξη της πρότασης είναι ότι ο συνολικός πληθυσμός της ασπρομαγουλόχηνας υπερδεκαπλασιάστηκε από το 1980 έως το 2010 (από 110.000 σε 1.319.000), μεταξύ άλλων λόγω της εντατικοποίησης της γεωργίας, που έχει καταστήσει διαθέσιμες μεγάλες ποσότητες ζωοτροφών. Ως εκ τούτου, το είδος δεν χρειάζεται πλέον αυστηρή προστασία σε ολόκληρη την ακτίνα εξάπλωσής του.

               Η πρόταση αυτή δεν συνάδει με το ισχύον νομικό καθεστώς προστασίας της ασπρομαγουλόχηνας βάσει της οδηγίας για τα πτηνά, διότι η ασπρομαγουλόχηνα δεν περιλαμβάνεται στο παράρτημα II της εν λόγω οδηγίας (θηρεύσιμα είδη). Το είδος περιλαμβάνεται στο παράρτημα Ι της οδηγίας για τα πτηνά (δηλ. απαιτείται καθορισμός ζωνών ειδικής προστασίας).

               Για την αντιμετώπιση της ραγδαίας αύξησης του πληθυσμού, και ιδίως των προβλημάτων που προκαλούνται από το είδος (γεωργικές ζημίες και κίνδυνοι για την ασφάλεια της εναέριας κυκλοφορίας) καταρτίζεται, υπό την αιγίδα της συμφωνίας για τη διατήρηση των αφρικανο-ευρασιατικών αποδημητικών υδρόβιων πτηνών (AEWA), ένα σχέδιο διαχείρισης μεμονωμένων ειδών για την ασπρομαγουλόχηνα. Το σχέδιο θα παράσχει ένα πλαίσιο για την υποστήριξη της διαδικασίας λήψης αποφάσεων σχετικά με την εφαρμογή παρεκκλίσεων στα κράτη εξάπλωσης του εν λόγω είδους και θα περιλαμβάνει την τακτική αξιολόγηση των σωρευτικών επιπτώσεων των παρεκκλίσεων, την παρακολούθηση της κατάστασης του πληθυσμού καθώς και την εξέλιξη των γεωργικών ζημιών ή των κινδύνων για την ασφάλεια της εναέριας κυκλοφορίας. Το σχέδιο θα διευκολύνει την ανταλλαγή πληροφοριών και, δυνητικά, τον συντονισμό των μέτρων παρέκκλισης από τα κράτη εξάπλωσης του εν λόγω είδους, ούτως ώστε να αυξηθεί η αποτελεσματικότητά τους και να αποφεύγονται ανεπιθύμητες συνέπειες σε επίπεδο αποδημητικής οδού.  Το σχέδιο πρόκειται να εγκριθεί κατά την έβδομη σύνοδο των μερών της συμφωνίας τον Δεκέμβριο του 2018.

               Η Ένωση θα πρέπει να υποστηρίξει τη νορβηγική πρόταση τροποποίησης για την αντιμετώπιση της ραγδαίας αύξησης του πληθυσμού αυτού του είδους, και ιδίως των προβλημάτων που προκαλούνται από το είδος (γεωργικές ζημίες και κίνδυνοι για την ασφάλεια της εναέριας κυκλοφορίας), ούτως ώστε τα εκτός ΕΕ συμβαλλόμενα μέρη της Σύμβασης να μπορούν να εφαρμόζουν μέτρα διαχείρισης του πληθυσμού, συμπεριλαμβανομένης της θήρας του είδους αυτού, όταν αυτό κρίνεται αναγκαίο. Ωστόσο, καθώς δεν προβλέπεται επί του παρόντος τροποποίηση των παραρτημάτων της οδηγίας για τα πτηνά  ούτε είναι δυνατόν να γίνει τροποποίηση στο σύντομο χρονικό διάστημα που απαιτείται από τη σύμβαση (90 ημέρες), η Ένωση θα πρέπει να διευκρινίσει ότι, προς το παρόν, θα εφαρμόζει αυστηρότερα μέτρα προστασίας, όπως προβλέπεται στο άρθρο 12 της σύμβασης.

               Συνεπώς, είναι αναγκαίο να λάβει το Συμβούλιο απόφαση σχετικά με τον καθορισμό των θέσεων που θα ληφθούν εξ ονόματος της Ένωσης εν όψει της τριακοστής όγδοης συνεδρίασης της μόνιμης επιτροπής όσον αφορά τις παραπάνω προτάσεις τροποποιήσεων.

               Το αντικείμενο της προβλεπόμενης απόφασης της μόνιμης επιτροπής αφορά τομέα αποκλειστικής εξωτερικής αρμοδιότητας της ΕΕ σύμφωνα με το άρθρο 3 παράγραφος 2 της ΣΛΕΕ, δεδομένου ότι εμπίπτει σε τομέα που καλύπτεται ήδη σε μεγάλο βαθμό από εσωτερικούς κοινούς κανόνες (δηλ. από την οδηγία για τους οικοτόπους και την οδηγία για τα πτηνά).

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  3
               .

               4.1.2.Εφαρμογή στην προκειμένη περίπτωση

               Η μόνιμη επιτροπή είναι όργανο που συστάθηκε με τη συμφωνία.

               Η πράξη την οποία καλείται να εκδώσει η μόνιμη επιτροπή είναι πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 6 της συμφωνίας. Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.

               4.2.2.Εφαρμογή στην προκειμένη περίπτωση

               Ο κύριος σκοπός και το περιεχόμενο της προβλεπόμενης πράξης αφορούν το περιβάλλον.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 192 παράγραφος 1.

               4.3.Συμπέρασμα

               Το άρθρο 192 παράγραφος 1, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσουν τη νομική βάση της προτεινόμενης απόφασης.

               5.Δημοσίευση της προβλεπόμενης πράξης

               Καθώς η πράξη της μόνιμης επιτροπής θα τροποποιήσει τα προσαρτήματα ΙΙ και ΙΙΙ της συμφωνίας, είναι σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.

               2018/0379 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην τριακοστή όγδοη συνεδρίαση της μόνιμης επιτροπής της σύμβασης περί διατηρήσεως της άγριας ζωής και του φυσικού περιβάλλοντος της Ευρώπης όσον αφορά τροποποιήσεις των προσαρτημάτων II και ΙΙΙ

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1,, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η σύμβαση περί διατηρήσεως της άγριας ζωής και του φυσικού περιβάλλοντος της Ευρώπης (σύμβαση της Βέρνης) («η συμφωνία») συνήφθη από την Ένωση με την απόφαση 82/72/ΕΟΚ του Συμβουλίου
                  4
                και άρχισε να ισχύει την 1η Σεπτεμβρίου 1982.

               (2)Σύμφωνα με το άρθρο 17 της συμφωνίας, η μόνιμη επιτροπή μπορεί να εκδώσει απόφαση για την τροποποίηση των προσαρτημάτων της συμφωνίας.

               (3)Η  μόνιμη επιτροπή, κατά την τριακοστή όγδοη συνεδρίασή της στις 27-30 Νοεμβρίου 2018, πρόκειται να εκδώσει απόφαση για την τροποποίηση των προσαρτημάτων ΙΙ και ΙΙΙ της συμφωνίας.

               (4)Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης στη μόνιμη επιτροπή, καθώς η απόφαση θα είναι δεσμευτική για την Ένωση.

               (5)Η Νορβηγία υπέβαλε πρόταση να μεταφερθεί η ασπρομαγουλόχηνα (Branta leucopsis) από το προσάρτημα ΙΙ «Αυστηρά προστατευόμενα είδη πανίδας» στο προσάρτημα ΙΙΙ «Προστατευόμενα είδη πανίδας» της συμφωνίας.

               (6)Οι πλέον πρόσφατες διαθέσιμες επιστημονικές πληροφορίες σχετικά με το μέγεθος, την κατανομή και τις απειλές των πληθυσμών ασπρομαγουλόχηνας δείχνουν ότι ο συνολικός πληθυσμός της υπερδεκαπλασιάστηκε από τη δεκαετία του 1980 έως το 2010 και βρίσκεται πλέον σε ασφαλές καθεστώς διατήρησης.

               (7)Η Ένωση θα πρέπει να υποστηρίξει την πρόταση αυτή, προκειμένου να αντιμετωπιστεί η ραγδαία αύξηση του πληθυσμού του εν λόγω είδους σε ολόκληρη την ακτίνα εξάπλωσής του. Ωστόσο, η πρόταση δεν συνάδει με το ισχύον καθεστώς προστασίας της ασπρομαγουλόχηνας δυνάμει της οδηγίας 2009/147 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών. Καθώς δεν προβλέπεται επί του παρόντος τροποποίηση των παραρτημάτων της εν λόγω οδηγίας ούτε είναι δυνατόν να γίνει τροποποίηση στο σύντομο χρονικό διάστημα που απαιτείται από τη σύμβαση (90 ημέρες), η Ένωση θα εφαρμόζει προς το παρόν αυστηρότερα μέτρα προστασίας, όπως προβλέπεται στο άρθρο 12 της συμφωνίας.

               (8) Η Ελβετία υπέβαλε πρόταση να μεταφερθεί ο λύκος (Canis lupus) από το προσάρτημα ΙΙ «Αυστηρά προστατευόμενα είδη πανίδας» στο προσάρτημα ΙΙΙ «Προστατευόμενα είδη πανίδας» της συμφωνίας.

               (9)Η μείωση της προστασίας των πληθυσμών λύκου προς τον ελάχιστο κοινό παρονομαστή δεν δικαιολογείται ούτε από επιστημονική άποψη ούτε από την άποψη της διατήρησης των ειδών. Οι πλέον πρόσφατες διαθέσιμες επιστημονικές πληροφορίες σχετικά με το μέγεθος, τη διανομή και τις απειλές του ευρωπαϊκού πληθυσμού λύκων δείχνουν ότι, από τους εννέα κυρίως διασυνοριακούς πληθυσμούς λύκων στην Ένωση και στις γειτονικές της χώρες, μόνο τρεις χαρακτηρίζονται ως «περιορισμένης ανησυχίας», ενώ οι έξι χαρακτηρίζονται «ευάλωτοι» ή «σχεδόν απειλούμενοι». Ο πληθυσμός των δυτικοκεντρικών Άλπεων, που καλύπτει την Ελβετία, χαρακτηρίζεται «ευάλωτος» στον κόκκινο κατάλογο της Διεθνούς Ένωσης για τη Διατήρηση της Φύσης (IUCN).

               (10)Επικαιροποιημένες πληροφορίες σχετικά με την κατάσταση διατήρησης του λύκου στην Ένωση θα καταστούν διαθέσιμες το 2019 από τις εκθέσεις που θα υποβληθούν βάσει του άρθρου 17 της οδηγίας για τους οικοτόπους. Ως εκ τούτου, η Ένωση θα πρέπει να επιδιώξει την αναβολή της ψηφοφορίας της μόνιμης επιτροπής για την ελβετική πρόταση μέχρι να καταστούν διαθέσιμες οι εν λόγω πληροφορίες,

               (11)

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στην τριακοστή όγδοη συνεδρίαση της μόνιμης επιτροπής της σύμβασης περί διατηρήσεως της άγριας ζωής και του φυσικού περιβάλλοντος της Ευρώπης είναι η ακόλουθη:

               ·να υποστηριχθεί η πρόταση να μεταφερθεί η ασπρομαγουλόχηνα (Branta leucopsis) από το προσάρτημα ΙΙ «Αυστηρά προστατευόμενα είδη πανίδας» στο προσάρτημα ΙΙΙ «Προστατευόμενα είδη πανίδας» της συμφωνίας.  Η Ένωση θα εφαρμόζει, προς το παρόν, αυστηρότερα μέτρα προστασίας για το είδος αυτό, όπως προβλέπεται στο άρθρο 12 της συμφωνίας.

               ·να επιδιωχθεί η υποστήριξη των λοιπών συμβαλλομένων μερών της σύμβασης, προκειμένου να αναβληθεί η ψηφοφορία για την πρόταση να μεταφερθεί ο λύκος (Canis lupus) από το προσάρτημα II «Αυστηρά προστατευόμενα είδη πανίδας» στο προσάρτημα ΙΙΙ «Προστατευόμενα είδη πανίδας», μέχρι να καταστούν διαθέσιμες επικαιροποιημένες πληροφορίες σχετικά με την κατάσταση διατήρησης του λύκου στην Ένωση.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 82/72/ΕΟΚ του Συμβουλίου, της 3ης Δεκεμβρίου 1981, για τη σύναψη σύμβασης περί της διατήρησης της άγριας ζωής και του φυσικού περιβάλλοντος της Ευρώπης (ΕΕ L 38 της 10.2.1982, σ. 1).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (4)

                        ΕΕ L 38 της 10.2.1982, σ. 1.